એ પછી આખી યોજનાની કાર્યપદ્ધતિ તેમને સમજાવાઈ, જે તે શાળાના આચાર્ય, તેના જેવા એન્જીનીયર, ગામના સરપંચ અને એક નાગરીક એમ ચાર સભ્યોની સમિતિ જરૂરી ખર્ચનો અંદાજ, સમય, કામની ગુણવત્તા તથા કામ પૂર્ણ થયાનું સંમતિપત્ર વગેરે માટે જવાબદાર રહેશે. દરેક એન્જીનીયરોને એક એક તાલુકાઓ આપવામાં આવ્યા, મોટા તાલુકાઓમાં બે કે ત્રણ એન્જીનીયરો હતા. તેના ભાગે છેવાડાનો એક તાલુકો આવ્યો. જરૂરી સરનામાં – ફોન નંબર વગેરે અપાયા. બીજા દિવસે પોતાને મળેલ તાલુકા તરફ તે રવાના થયો.